Suđenje u slučaju Fimi media nastavilo se na zagrebačkom Županijskom sudu završnim govorima bivšeg premijera Ive Sanadera i njegovih branitelja.

Nakon Čede Prodanovića i Jadranke Sloković, završni govor započeo je Ivo Sanader rekavši kako ne postoji niti jedan dokaz protiv njega, kao i da se cijela optužnica temelji na iskazima nevjerodostojnih svjedoka, zbog čega je zatražio oslobađajuću presudu.

Bivši premijer naglasio je da su protiv njega podignute monstruozne optužnice koje nisu ničim utemeljene.

'Optužnica se temelji na iskazima suoptuženih. To su ljudi koji redom imaju probelama sa zakonom. Ne postoji niti jedan 'normalni' svjedok (bez problema sa zakonom) koji bi mene teretio', smatra Sanader.

'Nigdje nema novca, postoji samo riječ ljudi koji su bili u zatvoru,a zatim izašli iz zatvora zato što su mene teretili', nastavio je.

'Državnom odvjetniku Mladenu Bajiću naređeno je od strane Jadranke Kosor, tj. dan mu je politički nalog za moj progon. Protiv mene se provodi lov na vještice i medijska hajka neviđenih razmjera', poručio je.

'Nijedna tvrdnja optužbe nije dokazana, nijedna inkriminacija nije potkrepljena nijednim materijalnim dokazom', rekao je Sanader.

Osvrčući se na potrebu dokazivanja svog imovinskog stanja Sanader je rekao sljedeće: 'Ja ovdje moram dokazivati svoj život. Ovako nije ni Staljin vodio kao što vodi DORH. Nadam se da je toj eri došao kraj.'

'USKOK može raditi što god hoće, ali neće pisati noviju hrvatsku povijest. Nema za to ni historigrafski ni politički autoritet za ocjenjivane jedne ere. Ovo što USKOK radi, ovo su igre sramoćenja', rekao je.

'Vjerovao sam u Hrvatsku, ja i dalje vjerujem u Hrvatsku unatoč tome što DORH radi zadnje 4 godine', zaključio je.

Prodanović: Sve se svodi na to što kaže Mladen Barišić

Suđenje u slučaju Fimi Media danas je započelo završnim govorom Čede Prodanovića, branitelja Ive Sanadera. Smatra da nije dokazano da je Sanader počinio kaznena djela za koja ga tereti optužnica. Naglasio da je saslušano mnogo svjedoka, a da su mnogi prošli slučajno i priča se tvrdi, svodila na jedan izvor saznanja, drugooptuženog Mladena Barišića.

'Branka Pavošević tvrdi da se to radi od 2006, 2007. godine, dok Mladen Barišić kaže da je postavljen godinu i pol dana nakon izbora za rizničara. Nikako ne stoji da je grupa počela s radom 2003. godine', rekao je Prodanović o navodnoj kriminalnoj grupi i dodao da osim priznanja optuženih o tome ne postoje nikakvi dokazi.

Osnovna tvrdnja je, rekao je, da Sanader nije povezao okrivljnike u grupu koja bi imala za cilj počinjene kaznenih djela. Naprotiv, on je intervenirao na svaki slučaj nezakonitosti za koje je znao i naložio da se ispitaju slučajevi.

Inkriminacija se zasniva isključivo na iskazu Mladena Barišića, tvrdi odvjetnik. 'Nema materijalnih dokaza da je Mladen Barišić predao Sanaderu ovaj novac (15,2 milijuna kuna) osim njegovog iskaza', smatra obrana.

'I obrana je pristupila na isti način važnosti ovog svjedoka svjesna da je njegov iskaz jako bitan', rekao je govoreći o Barišićevom iskazu kojeg smatra kontradiktornim i nelogičnim. Na njemu se, tvrdi, ne može zasnovati osuđujuća presuda. 'Sve se svodi na to da li ćemo povjerovati Barišiću ili ne', zaključio je.

'Nigdje nije nađen trag bilo kakvog novca'

Prodanović je posebno napomenuo da je početkom istražnog postupka protiv Sanadera izvršena temeljita kontrola njegovih računa, sefova, stana. 'Nigdje nije nađen trag bilo kakvog novca. Dakle, sve se svodi na to što kaže Barišić', rekao je.

Obrana smatra da postoji mogućnost da je Mladen Barišić zadržao novac, a ne da ga je predao Sanaderu, te navode kako je Barišić puno vremena provodio u restoranu Baltazar koji je služio kao njegov ured te tamo održavao sastanke uz skupa jela i pića, dok njegova primanja nisu bila toliko velika da si to može priuštiti.

'Već sami broj iskaza pobuđuje određenu sumnju da tu sve stvari nisu čiste, a pogotovo ako i kritički ocijenimo njihov sadržaj', dodao je.



Uvažavajući sve što je zastupnica optužbe rekla u završnom govoru, u 30 godina svoje prakse kolegica i ja nismo se sreli da bi netko toliko puta iskazivao. To je apsolutno neuobičajeno. A još manje smo se sreli s tim da se njima vjeruje i da su isključivi dokaz. S obzirom na sve ovo bilo je mjesta da se kritički preispita vjerodostojnost ovog iskaza', smatra Sanaderov branitelj.

USKOK traži najdulju predviđenu kaznu

Suđenje u slučaju Fimi media nastavljeno je na zagrebačkom Županijskom sudu završnim govorima Ive Sanadera i njegovih branitelja.

Zbog organiziranja skupine koja je preko agencije Fimi media izvukla 70-ak milijuna kuna iz državnih ustanova i tvrtki Uskok je za prvooptuženog bivšeg premijera i predsjednika HDZ-a Ivu Sanadera zatražio najdulju zakonom predviđenu kaznu te oduzimanje 23,7 milijuna kuna koliko iznosi nesrazmjer između imovine njegove obitelji i vlasništva čije porijeklo može dokazati. ,

Terešak: Krali su pojedinci, a ne 22 tisuće članova HDZ-a

Za optuženike koji su priznali nedjelo Uskok je zatražio blaže kazne. (Hina)

DNEVNIK.hr pratite putem iPhone/iPad | Android | Twitter | Facebook